Lolland-Falsters Stifts-Tidende, 1841-07-19
Udenlandske Efterretninger. Om de engelske Parlamentsvalg lyde bestandig Efterretningerne meget ugunstige for de Ministerielle, saa at Haabet for disse nu maa synes ganske forsvundet. 592 Valg ere hidtil officielt bekjendtgjorte, hvoraf 334 for det conservative (Monopolisterne) og 258 for det liberale Parti (Antimonopolisterne). Vel har det sidste Parti endnu Overvægten i Stæderne i England og Wales, hvor af 340 Valg tælles 165 Conservative og 175 Liberale; ogsaa i Jrland og Skotland har det hidtil havt en, skjøndt kun ringe, Majoritet, idet af 107 Valg de 60 ere for det liberale og 47 for det conservative Parti. J de engelske Grevskaber have derimod de Liberale lidt et fuldstændigt Nederlag, thi af 144 hidtil stedfundne Valg ere de 122 faldne paa Conservative og kun 22 paa Liberale. Efter det Ovenanførte have altsaa de Conservative hidtil en Majoritet af 76 (efter andre Blade 80) Stemmer, og en Majoritet vil dette Parti i ethvert Tilfælde beholde, da der endnu kun ere 65 Valg tilbage, hvoraf 14 komme paa England, 43 paa Jrland og 8 paa Skotland. Meest krænkende maa dette Nederlag for de Liberale have været i Yorkshire, hvor det er første Gang siden Reformen at dette store Manufacturdistrict sender 2 Conservative til Parlamentet. Jmod hvad man havde ventet, ere O'Connell og hans CollegaHutton ikke bleven valgte i Dublin, hvilket derimod lykkedes Candidaterne West og Grogan. O'Connell har tilstillet vælgerne i Dublin en Skrivelse, hvori han siger: Jrlands Fiender have triumpheret; dog, mine Venner, værer uforsagte, Eders som Eders hellige Religions Fiender skulle vel blive fordrevne fra deres anmassede Sæde i Parlamentet. Jrland kan for nærværende Tid ikke et eneste Øieblik undvære mig i Underhuset. Han har nu ladet sig vælge i Megth. - De franske Oppositionsblade, der tilforn ved enhver Leilighed holdt Lovtaler over de vældige Rustninger mod den tydske Grændse, befæstningerne, som skulde tjene Paris til Forsvar mod en fjendtlig Jnvasion, falde nu Bindet fra Øinene, og de hæve nu deres Stemme end stærkere mod den endelige Udførelse af Fortificationsarbeiderne, hvilke let kunne komme til at tjene til ved Kanonkugler at undertrykke enhver Demonstration af Pressen, enhver Yttring af den offentlige Mening. Fra alle Provindser indløbe Efterretninger og energiske Protestationer mod Humanns fiscalske Forholdsregler. J Toulouse have disse endogsaa foranlediget blodige Optrin. Præfecten sammesteds, Hr. Floret, var bleven afsat, og en Hr. Mahul indsat i hans Sted. Den 4de dennes bragte man Hr. Florer en brillant Serenade (Aftenmusik) og paa hans Tak til den talrigt tilstrømmende Mængde, svarede man med Raabet: "Leve Hr. Floret, ned med Mahull ned med Humanns fiscalske Forholdsregler!" Mairen af Toulouse ansøger nu om sin Afsked, og Talen er endog om at hele Municipalraadet vil aftræde, for paa det kraftigste at protestere mod Humanns afsindige og lovstridige Forholdsregler. Mahul, som vidste, at Folket vilde modsætte sig hans Udnævnelse, havde ladet en betydelig Troppemagt opstille paa Pladsen St. Etienne, hvor Størstedelen af Jndvaanerne havde indfundet sig under Afsyngning af Marseillaisen og Raabet: Ned med Mahul, ned med Humann. Uden foregaaende Advarsel gjorde derpaa Militairet et Angreb for at ryddeliggjøre Pladsen og de tilgrændsende Gader. Herover kom Folket i største Raseri, og begyndte at indrette Barricader, for at forhindre Cavalleriets Fremrykken. Næste Dag var hele Garnisonen consigneret i Casernerne, og Kanoner og Munitionsvogne vare opkjørte paa forskjellige Pladser. En Proclamation, som Mahullod opslaae og uddele, blev reven itu, traadt under Fødder og opbrændt. - Abdel Kader skal have lidt et betydeligt Nederlag paa Gebetet AnMadi, hvor han havde trukket sig tilbage for at undgaae et Sammentræf med de franske Tropper, uagtet det af Tedjini, der er dette Lands Høvding, og som er fjendtlig findet mod ham, var ham betydet, at Adgangen vilde blive ham formeent. Da Abdel Kader desuagtet trængte ind paa Tediinis Gebeet, var denne rykket imod ham og havde derpaa angrebet og fuldstændigt slaget ham. Abdel Kader havde mistet 800 til 1000 Mand og mange af hans Folk vare tagne tilfange. - En græsk Journal melder, at Undertrykkelsen af Opstanden i Athos-Bjergene skal være lykkedes ved et afskyeligt Forræderi. Da nemlig Omer-Vrione- og Jussuff Pascha havde indseet, at de Jntet kunde udrette med Magt, bevilgede de een Maaneds Vaabenstilstand, for at Jnsurgenterne kunde forebringe Sultanen deres Besværinger. Ved en Sammenkomst var den gjensidige Sikkerhed edelig bleven lovet. Men da Grækerne, i Tillid til den edelige Forsikkring, havde nedlagt deres Vaaben, og efter endt Underhandling vilde begive sig bort, brøde pludselig 500 Albanesere frem af et Baghold, toge dem tilfange og lagde dem i Lænker. Forgiæves, Fare. Sor erindrede Grækerne og den Ed, der var aflagt paa Koranen. De erholdt kun til Svar, at man ikke behøvede at holde det Ord, man havde givet vantroe Hunde og Røvere, som plyndre Karavaner, tvertimod, et saadant Brud af Eden er Gud behagelig. De Fangne, hvoriblandt tre Europæere, ere sendte til Constantinopel. – Jfølge Beretninger fra Trappezunt skal det være lykkedes Tscherkesserne at indtage tre russiske Forter.